News Update: Fed เตรียมชะลอขึ้นดอกเบี้ยเร็วๆ นี้ สรุปรายงานการประชุม Fed เดือน พ.ย. ตลาดคาด 14 ธ.ค. Fed ขึ้นดอกเบี้ย 0.5% - FINNOMENA
รายงานการประชุม Fed เดือน พ.ย. ระบุว่า คณะกรรมการเห็นตรงกันว่าควรชะลอการขึ้นดอกเบี้ยเร็วๆ นี้ หลังประเมินผลกระทบของนโยบายการเงินที่เกิดขึ้นต่อเศรษฐกิจ
24 พ.ย. 2565

รายงานการประชุม Fed เดือน พ.ย. ระบุว่า คณะกรรมการเห็นตรงกันว่าควรชะลอการขึ้นดอกเบี้ยเร็วๆ นี้ หลังประเมินผลกระทบของนโยบายการเงินที่เกิดขึ้นต่อเศรษฐกิจ
ด้านตลาดคาดการณ์ว่า Fed จะขึ้นดอกเบี้ยที่ระดับ 50 bps หรือ 0.5% ในการประชุมเดือน ธ.ค. หลังจากปรับขึ้นดอกเบี้ยครั้งละ 0.75% มา 4 ครั้งติดต่อกัน
แม้จะมีการส่งสัญญาณชะลอการขึ้นดอกเบี้ยเนื่องจากคณะกรรมการ Fed เห็นสัญญาณในอัตราเงินเฟ้อที่ลดลง แต่มีคณะกรรมการบางส่วนแสดงความกังวลเกี่ยวกับความเสี่ยงต่อระบบการเงินหาก Fed ยังใช้นโยบายการเงินเข้มงวดต่อไป
รายงานระบุว่า คณะกรรมการเห็นตรงกันว่าควรชะลอการขึ้นดอกเบี้ยเร็วๆ นี้ จากความล่าช้าและขนาดที่ไม่แน่นอนในผลกระทบของนโยบายการเงินต่อกิจกรรมทางเศรษฐกิจและเงินเฟ้อ ซึ่งต้องจับตาดูต่อไปว่า Fed จะขึ้นดอกเบี้ยที่อัตราเท่าไรในการประชุมวันที่ 14 ธ.ค. นี้
Fed กล่าวว่า เป็นเรื่องสำคัญสำหรับสาธารณชนที่จะต้องให้ความสนใจมากขึ้นว่า Fed จะปรับขึ้นอัตราดอกเบี้ยมากน้อยแค่ไหน มากกว่าที่จะเพิ่มความเร็วขึ้นอีกในช่วงเป้าหมาย โดยรายงานระบุว่าอัตราสูงสุดอาจสูงกว่าที่เคยคาดไว้ จาก 4.6% ในปลายเดือน ก.ย. มาสู่ที่ระดับเกิน 5%
สอดคล้องกับตลาดคาดการณ์ว่า Fed จะปรับขึ้นดอกเบี้ยอีก 2-3 ครั้ง ในปี 2023 ทำให้อัตราดอกเบี้ยอยู่ที่ระดับประมาณ 5% และอาจจะลดลงก่อนสิ้นปีหน้า
ในช่วงหลายสัปดาห์ที่ผ่านมา คณะกรรมการ Fed ต่างออกมาพูดพร้อมเพรียงกันเกี่ยวกับความจำเป็นในการต่อสู้เงินเฟ้อต่อไป พร้อมระบุว่าสามารถลดระดับการปรับขึ้นอัตราดอกเบี้ยลงได้ นั่นหมายถึงความเป็นไปได้ที่สูงมากที่จะขึ้นดอกเบี้ย 0.5% ในการประชุมเดือน ธ.ค. แต่ก็ยังมีความไม่แน่นอนหลังจากนั้น
คำถามที่สำคัญคือ Fed จะสิ้นสุดการขึ้นดอกเบี้ยเมื่อไร?
Bill English อดีตคณะกรรมการ Fed ซึ่งปัจจุบันอยู่ที่ Yale School of Management มองว่า Fed จะขึ้นดอกเบี้ยจนกว่าจะมีสัญญาณที่ชัดเจนขึ้นว่าราคากำลังลดลง และยินดีที่จะเสี่ยงกับเศรษฐกิจที่ชะลอตัว
Bill English กล่าวว่า Fed มีความเสี่ยงทั้ง 2 ทาง ไม่ว่าจะขึ้นดอกเบี้ยมากไปหรือน้อยเกิน และมันเป็นช่วงเวลาที่ยากลำบากในการนั่งเก้าอี้ประธาน Fed ในตอนนี้
อ้างอิง: https://www.cnbc.com/2022/11/23/fed-minutes-november-2022.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FED
News Update
เฟด
เฟดขึ้นดอกเบี้ย
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA